《俞伯初见访示吴髓诗既去而江和叔至甚恨相后》
宋代·汪炎昶

一日二子各两屐，踏碎一径松花黄。
人好禽鱼亦光耀，山空水石逾荒凉。
胸次似条冰雪莹，笑语欲染烟霞香。
凝绝独嫌不聊袂，此已天幸宽愁肠。

作者简介：汪炎昶（一二六一～一三三八），字懋远，婺源（今属江西）人。幼励志力学，受学于孙嵩，得程朱性理之要。宋亡，与同里江凯隐于婺源山中，名其所居为雪瓷，自号古逸民，学者称古逸先生。元惠宗至元四年卒，年七十八。有《古逸民先生集》二卷。事见本集附录《汪古逸民先生行状》。　汪炎昶诗，以《宛委别藏》本为底本，并新辑集外诗编为一卷。